John de Lancie (musichien)

John de Lancie, né l' 26 ed juilet 1921 à Berkeley (Californie) pi défuncté l' 17 d'moai 2002 à Walnut Creek (Californie), ch'est un musichien améritchain. 

 Biografie 
Né l' 26 ed juilet 1921 à Berkeley in Californie, John de Lancie foait ses études musicales aveuc Marcel Tabuteau ach Curtis Institute ed Philadelphie, dousqu'il obtint sin diplome in 1940.

Il est heutboés solo ed l'Orkeste simfonique d' Pittsburgh pi i jue dins l' Robin Hood Dell Orchestra d' Philadelphie.

Durint l' Sgonde Djerre Mondiale, John de Lancie passe troés ans in Urope dins l'Armée améritchaine. Dins chés darins jours dech conflit, âgé d' 24 ans, ach serviche del CIA (ercache des agints Nazis in Bavière), John de Lancie rinconte Richard Strauss. À 81 ans, ch' compositeu écrivro « à s'dmande » l'eune des pus beles euves jamoais composées pour chl' heutboés, sin Concerto pour heutboés in ré majeur ( Konzert für Oboe und kleines Orchester D-Dur ).

À partir d'1946, de Lancie est mimbe ed l'Orkeste d' Philadelphie, dont i dvint heutboés solo in 1954, succédant à sin moaite Marcel Tabuteau.

Conme pédagogue, il inseigne à partir d' 1954 ach Curtis Institute, dont il assure chele direccion intre 1977 pi 1985.

Conme cambrisse, il est mimbe dech Quintette à vint d' Philadelphie.

Conme intarprète, il est ch' conmanditaire ed L'horloge de Flore pour heutboés pi orkeste ed cambe d' Jean Françaix pi dech Concerto pour heutboés (  Oboe Concerto (1963) ) d' Benjamin Lees.

John de Lancie l'est défuncté l' 17 d'moai 2002 à Walnut Creek in Californie.

 Loïens intarnètes 

 Ersources erlatives à l'musique : AllMusic · Carnegie Hall · Discogs · Grove Music Online · MusicBrainz · Muziekweb
 Notice dins un dictionnaire o eune inciclopédie généralisse : Deutsche Biographie
catégorie:musichien